વિજલપોર પાલિકાના પ્રમુખ સામે પાલિકાના કામોમાં સભ્યોની રજૂઆતો ધ્યાને લીધા વિના અવગણના કરવામાં આવે છે. ચેરમેનોની સહીથી પ્રાધાન્ય આપવાના કામોને ધ્યાનમાં લીધા વિના જે તે વિસ્તારના કામો થવા જોઈએ, તેના બદલે એકહથ્થુ સત્તા વાપરી કામ કરે છે. નગરપાલિકાના કામોમાં વહાલાદવલાની નીતિના કારણે અમુક વિસ્તારો અલ્પવિકસિત રહે છે અને હોદ્દેદારો, નગરસેવકો ઉપર દાબદબાણનો ઉપયોગ કરી ગેરવર્તણૂક આચરવામાં આવતી હોવાનો આક્ષેપ કરી અવિશ્વાસ દરખાસ્ત મુકવામાં આવી હોવાનું જણાવાયું છે.